मशल ने बताया कि 20 अन्य आतंकी भी मारे गए हैं और कम से कम 17 आतंकी घायल हो गए हैं। बता दें कि तालिबानी आतंकी आए दिन अपनी मांगो को लेकर अफगानिस्तान में हमलों को अंजाम देते रहते हैं। बीते दिनों अफगानिस्तान में कई आतंकी हमले हुए हैं। पिछले हफ्ते आतंकियों ने एक शिक्षा विभाग को निशाना बनाया था, जिसमें पुलिस अधिकारी समेत कई लोगों की जान चली गई थी। उससे भी पहले इस महीने की शुरुआत में जलालाबाद में आत्मघाती हमला हुआ था, जिसमें करीब 20 लोगों की मौत हो गई थी और लगभग 20 लोग घायल हुए थे। हालांकि इन दोनों हमलों की जिम्मेदारी किसी आतंकी संगठन ने नहीं ली थी लेकिन ऐसा माना गया कि इन हमलों में तालिबानी आतंकियों का हाथ हो सकता है।